Είσαι η πρώτη γυναίκα στη Σελήνη.
Αυτό θα σε προστατεύσει κάπως.
Η πρωτιά δεν προστάτευσε τον Γκαγκάριν.
- Τροχιά εντός παραμέτρων. - Δώσε την εντολή.
Λούνα 16, έχετε άδεια για ελιγμό εξόδου τροχιάς.
Σταρ Σίτι, εδώ Λούνα 16.
Αυτόματη πυροδότηση εξόδου τροχιάς στις 08:07 UTC.
Διάρκεια 122 δευτερόλεπτα.
Σταρ Σίτι. Η πυροδότηση εξόδου πλησιάζει στο μέσο.
Ελήφθη, Λούνα 16.
Σταρ Σίτι, εδώ Λούνα 16.
Η πυροδότηση ολοκληρώθηκε.
Ελήφθη, Λούνα 16. Προχωρήστε στον διαχωρισμό.
Ο διαχωρισμός ξεκινά σε τρία, δύο, ένα.
Ο διαχωρισμός ολοκληρ…
Παραμένει συνδεδεμένο. Δεν διαχωρίστηκε.
Έχουμε κι άλλο ελαττωματικό μπουλόνι ομφάλιου συνδέσμου.
Σέρνουν τη μονάδα υπηρεσίας.
- Κύτος σε κρίσιμη θερμοκρασία. - Ψυχραιμία.
Πήγαν στη Σελήνη, δεν θα τους χάσουμε τώρα.
Η ατμόσφαιρα θα κάψει το καλώδιο.
Αν όχι, δεν θα χρειαστούν μόνο αυτοί κρατική κηδεία.
Μη γίνεσαι γελοίος. Το κράτος δεν θα πλήρωνε τις κηδείες μας.
Δώσε μου επικοινωνίες.
Αετοί μου, σας δίνω τον λόγο μου.
Η κάψουλα είναι φτιαγμένη από το καλύτερο τιτάνιο
που παρήγαγε ποτέ η Σοβιετική Ένωση.
Θα αντέξει μέχρι να κοπεί το καλώδιο.
Σταρ Σίτι, διορθώσαμε στάση.
Θερμοκρασία κύτους πέφτει.
- Λούνα 16, επιβεβαιώνετε την τροχιά σας; - Εισέρχονται με πολύ χαμηλότερη γωνία.
Πού θα τους πάει;
Τριακόσια, όχι…
Στα 450 χλμ. εκτός πορείας.
Κεντρικό σιβηρικό οροπέδιο, κοντά στη λίμνη Βαϊκάλη.
Ομάδα περισυλλογής, έχετε συντεταγμένες;
Ας πάρουμε λίγο αέρα.
Ποιος ξέρει πότε θα έρθουν.
Θα πάρω τη φωτοβολίδα από το κιτ επιβίωσης.
- Βάλια. - Τι είναι;
Το όπλο. Φέρε το όπλο.
Μην κουνηθείς.
Καλώς ήρθες, συντρόφισσα.
Να σου συστήσω τον αντιπρόεδρο Τάραζοφ.
Κάθισε.
Γνωρίζεις αυτήν τη γυναίκα;
- Όχι. - Αλήθεια;
Είναι η Αναστάζια Μπελικόβα, η πρώτη γυναίκα στη Σελήνη.
Σε αντίθεση μ' εσένα, ξέρει να ενεργεί προς το συμφέρον του κράτους.
Το όνομα Αναστάζια Μπελικόβα
δεν σου ανήκει πια, συντρόφισσα.
Δεν… δεν ξέρω τι να πω.
Τα είπες όλα όταν ήσουν στη Σελήνη.
Όταν η συνταγματάρχης Ρασκόβα πρότεινε να καλύψεις τη θέση
της προκατόχου σου, με διαβεβαίωσε ότι θα κατανοούσες τη θέση σου.
Ναι, πράγματι, την κατανοώ.
Κι όμως, βρίσκομαι βαθιά στη Σιβηρία, στην καρότσα ενός φορτηγού.
- Αν ξανασυμβεί κάτι τέτοιο… - Δεν θα ξανασυμβεί, συνταγματάρχη.
Ορκίζομαι.
Καλώς.
Τώρα που ξεκαθαρίστηκε,
από εδώ θα πας στο αεροδρόμιο του Ουλάν-Ουντέ κι από εκεί στο Σταρ Σίτι
και μετά στην παρέλαση στην Κόκκινη Πλατεία.
Μετά από μια σύντομη περιοδεία στην πατρίδα μας,
θα σε στείλουμε στο Παρίσι
για να προβάλεις το ιστορικό σου επίτευγμα στον διεθνή Τύπο
ως σύμβολο της ηθικής υπεροχής της Σοβιετικής Ένωσης.
Υπάρχει όμως ένα ζήτημα που πρέπει να λύσουμε.
Δεν μπορείς να είσαι πρότυπο της Σοβιετικής γυναίκας
και να είσαι ανύπαντρη.
Μα είμαι ανύπαντρη.
Γι' αυτό θα παντρευτείς μετά το τέλος της περιοδείας.
Θα παντρευτώ;
Είναι απαραίτητο;
Λες ότι δεν θες να συνεργαστείς;
Όχι.
Δεν ξέρω.
- Πρέπει να μιλήσω στον πατέρα μου. - Θα ενημερωθεί.
Έχουμε ήδη κανονίσει τα πάντα.
Θα είναι ένας υπέροχος σοβιετικός γάμος.
Συγχαρητήρια.
Μπορώ να ρωτήσω ποιον πρέπει να παντρευτώ;
- Αστειεύεσαι; - Είναι νέα,
καθόλου άσχημη, και η πιο διάσημη γυναίκα στον πλανήτη.
- Δεν θέλω να την παντρευτώ. - Κάθε εργένης στην ΕΣΣΔ
θα έδινε τα πάντα για να είναι στη θέση σου.
- Τότε βρείτε έναν απ' αυτούς. - Δεν σε περιμένει καμία.
Ίσως σου κάνει καλό να νοικοκυρευτείς.
Η Κεντρική Επιτροπή θέλει να παντρευτεί κοσμοναύτη.
Όσο κι αν δεν σου αρέσει, είσαι ο μόνος εργένης κοσμοναύτης.
Δεν είναι ο τύπος μου.
Είναι παράξενη, είναι…
Σάσα. Είσαι καλός πιλότος,
αλλά υπάρχει λόγος που δεν σου έχει ανατεθεί αποστολή.
Ναι, ξέρω γιατί.
Μην τα ρίχνεις όλα στη θρησκεία που είχαν οι παππούδες σου πριν 50 χρόνια.
- Τότε γιατί δεν πετάω; - Γιατί δεν είσαι σοβαρός.
Πρέπει να αποδείξεις πόσο σοβαρά παίρνεις αυτό το πρόγραμμα.
Με το να παντρευτώ το ρομπότ; Άλλος δεν είναι σοβαρός εδώ.
Νομίζεις ότι θέλω να κάνω την προξενήτρα με όλη την πίεση που έχω;
Ότι έτσι θέλω να περνάω τον χρόνο μου;
Έμαθα καιρό πριν ότι για να πάρεις αυτό που θες στον κόσμο
πρέπει να κάνεις θυσίες.
- Είσαι έτοιμος να τις κάνεις; - Ναι.
Δεν είναι καλή στιγμή να πας κόντρα στις διαταγές.
Έλα μαζί μου.
- Συνταγματάρχη Ρασκόβα; - Κλείσε την πόρτα.
Υπάρχει κάποια εξέλιξη στο Βερολίνο;
Είναι συνετό να διαβάζεις τους φακέλους στο γραφείο μου;
Με συγχωρείτε, συνταγματάρχη.
Δεν ξέρω τι σκεφτόμουν.
Η Στάζι συνέλαβε κάποιον και θεωρεί ότι είναι Αμερικανός αγγελιοφόρος.
Αυτόν με τα σχέδια της σεληνιακής βάσης;
- Μιλάω γερμανικά, αν αυτό βοηθάει. - Με μπερδεύεις πολύ, Ιρίνα Βασίλιεβνα.
Είσαι φιλόδοξη, ευρηματική,
πρόθυμη να κάνεις ό,τι χρειαστεί για τον στόχο σου.
Θα μπορούσες να είσαι πολύ χρήσιμη στην υπηρεσία και σ' εμένα.
Χαίρομαι να προσφέρω όπως μπορώ, συνταγματάρχη.
Αλλά μέχρι ενός σημείου.
Θα παρακολουθείς το ζεύγος Μίρονοφ
όσο συνοδεύουν τη συντρόφισσα Μπελικόβα στην περιοδεία της στο Παρίσι.
Όπως και το νέο ερωτευμένο ζευγαράκι.
Η Μπελικόβα να τηρεί το πρωτόκολλο.
Έχει αποδειχθεί αναξιόπιστη. Πρέπει να επαγρυπνείς.
Μόλις φύγουμε από το Σταρ Σίτι, θα είμαστε ευάλωτοι σε ξένη παρέμβαση.
Καταλαβαίνω.
Με συγχωρείτε, αλλά σας ευχαριστώ, αρχισχεδιαστή.
Για ποιο πράγμα, παιδί μου; Εσύ μου σέρβιρες τσάι.
Δείξατε στον κόσμο τι σημαίνει Σοβιετική γυναίκα.
Έχει δίκιο, σύντροφε. Όλος ο κόσμος ζηλεύει τις Σοβιετικές
και τώρα οι γυναίκες μας δεν σταματούν να μιλούν γι' αυτό.
Ο γενικός γραμματέας Μπρέζνιεφ γνωρίζει ότι το όραμά σου
μας επέτρεψε να μείνουμε μπροστά από τους Αμερικανούς, ξανά.
Σε καλέσαμε σήμερα εδώ επειδή θέλει να συνεχιστεί αυτή η πρόοδος.
Αυτό είναι μουσική στ' αυτιά μου.
Σας έφερα αντίγραφα των προτάσεών μου για σχέδια πέρα από τη σεληνιακή αποστολή,
η οποία αποτελεί φάση των επιχειρήσεων, αλλά πρέπει να σκεφτούμε πιο φιλόδοξα.
Πρέπει να προχωράμε συνεχώς αν θέλουμε να νικήσουμε τους Αμερικανούς.
Η αποστολή ενός Σοβιετικού κοσμοναύτη, ευχαριστώ,
στους κοντινότερους γειτονικούς μας πλανήτες,
- στην Αφροδίτη… - Αν μου επιτρέπεις.
Ίσως να ήταν εφικτό πριν οι Αμερικανοί κλέψουν τα σχέδια της Ζβέζντα.
Η σεληνιακή βάση αποτελεί ύψιστη προτεραιότητα του συντρόφου Μπρέζνιεφ.
Αυτό
θα ήταν λάθος.
Με όλον τον σεβασμό.
Οι επιθυμίες του συντρόφου Μπρέζνιεφ είναι σαφείς.
Δεν θα φτιάξουν πρώτοι οι Αμερικανοί μια βάση με τα δικά μας σχέδια.
Τι μου ζητάς ακριβώς;
Να επισπεύσεις την εκτόξευση της Ζβέζντα.
Θα γίνει στη γιορτή της Ημέρας των Αλεξιπτωτιστών;
Αυτή είναι σε λίγους μήνες.
Απέχουμε περισσότερο από έναν χρόνο από τον επανασχεδιασμό της βάσης.
Και ακόμη δεν ξέρουμε αν υπάρχει νερό στη σεληνιακή επιφάνεια.
Θα έχεις ό,τι χρειαστείς για το έργο. Χρήματα, πόρους, προσωπικό.
- Πες το κι έγινε. Αλλά όχι και χρόνο. - Σύντροφε, είναι παράλογο.
Παράλογο.
Κι εγώ θέλω να νικήσουμε τους Αμερικανούς, αλλά μια εκτόξευση τόσο νωρίς;
Θα στείλετε αυτούς τους άντρες και τις γυναίκες στον θάνατο.
Έχουμε απόλυτη εμπιστοσύνη στις ικανότητές σου
να το πετύχεις για τον γενικό γραμματέα.
Είσαι
ο πολυτιμότερος πόρος μας.
Πάμε στα σχέδια για την περιοδεία της συντρόφισσας Μπελικόβα.
Αρχισχεδιαστή;
Συντρόφισσα Μπελικόβα.
Έχετε ένα λεπτό;
Απ' ό,τι φαίνεται, ναι.
Εγώ…
ήλπιζα να δηλώσω εθελόντρια για το πλήρωμα του Λούνα 17.
Ώστε σου άρεσε εκεί πάνω.
- Ήταν η καλύτερη στιγμή της ζωής μου. - Είμαστε όλοι πολύ περήφανοι για σένα.
Αλλά πρέπει να επικεντρωθείς στην τρέχουσα αποστολή σου.
Είσαι έτοιμη για την περιοδεία;
Ειλικρινά, έχω τρομοκρατηθεί.
Ο Λεόνοφ απόλαυσε τα φώτα της δημοσιότητας.
- Εγώ δεν είμαι Λεόνοφ. - Το ξέρω.
Μου θυμίζεις τον Γιούρι.
Κι εκείνος μπορούσε να ματαιώσει στο Βοστόκ 1,
αλλά ρίσκαρε τα πάντα για την αποστολή, όπως κι εσύ.
Και όπως κι εκείνος, θα μάθεις να αγαπάς τη δημοσιότητα.
Θα έρθετε μαζί μας στο Παρίσι, αρχισχεδιαστή;
Εγώ…
απαγορεύεται να βγω από τη Σοβιετική Ένωση.
- Αλήθεια; - Για την ασφάλειά μου.
Έτσι μου λένε.
Καλό ταξίδι, συντρόφισσα Μπελικόβα.
- Κάνε μας περήφανους. - Ευχαριστώ.
Πού θα πας;
Οι συνάδελφοι στη δουλειά πάνε ταξίδι.
Πρέπει να πάω κι εγώ.
Άκουσα τη Νατάλια να μιλά στο τηλέφωνο.
Είπε ότι δεν μπορεί να μιλήσει μπροστά σου επειδή δουλεύεις στο κτίριο 12.
Ζηλεύει επειδή εκείνη δεν δουλεύει εκεί.
Έλα.
Θα κλείσεις την τηλεόραση;
Αφού συγκέντρωσε πρωτοφανή πλήθη στην πρωτεύουσα της πατρίδας μας,
η κοσμοναύτισσα Αναστάζια Μπελικόβα συνεχίζει την περιοδεία της
με επισκέψεις στις πρωτεύουσες των Σοβιετικών Σοσιαλιστικών Δημοκρατιών.
Της επιφυλάσσεται παντού θερμή υποδοχή από τους εργάτες της ΕΣΣΔ.
Σύντομα θα παντρευτεί έναν συνάδελφο κοσμοναύτη
προτού πάνε στο Παρίσι
για να προβάλουν το επίτευγμά της στον διεθνή Τύπο.
Μπονζούρ.
Γεια!
Χαιρετισμούς από τη Μόσχα.
Καταπληκτικό.
Καλύτερο απ' ό,τι το φανταζόμουν.
Έλα, χαμογέλα.
Στέκονται στην ουρά για να σε δουν. Δες.
Αναστάζια!
Θα ήμασταν τυχεροί αν ολοκληρώναμε τη Ζβέζντα σε 15 μήνες.
Δεν έχουμε ούτε το μισό από αυτό.
Δεν νικήσαμε τους Αμερικανούς επειδή ήμασταν προσεκτικοί.
Ο N-1 μετά βίας εκτοξεύει τις σημερινές σεληνιακές μονάδες.
Αν προσθέσουμε οτιδήποτε, δεν θα εκτοξεύεται.
- Επιστρέψαμε στην αρχή. - Γιατί είσαι πάντα τόσο αρνητικός, Ρεμ;
- Ο ρεαλισμός δεν είναι αρνητισμός. - Τι θα λέγατε για φουσκωτά;
Να χρησιμοποιήσουμε φουσκωτά διαμερίσματα για να μεγαλώσουμε τον χώρο στη σεληνάκατο
όπως κάναμε στον διαστημικό περίπατο του Λεόνοφ.
Αν τα φουσκώσουμε μετά την προσσελήνωση, θα χρησιμοποιήσουμε τα ίδια πρωτόκολλα.
Θες η βάση μας να είναι αντίσκηνο;
Δεν προλαβαίνουμε κάτι άλλο.
Η αποστολή θα απαιτούσε τριμελές πλήρωμα. Δύο άτομα στην επιφάνεια, ένα σε τροχιά.
Θα πρέπει να βρεθεί τρόπος να τους χωρέσουμε
στο υπάρχον σκάφος που έχει σχεδιαστεί για δύο άτομα.
Αλλά ας ξεκινήσουμε απ' αυτό και μετά βλέπουμε πώς θα εξελιχθεί.
Ενδιαφέρουσα ιδέα.
Αλλά πέρασε η ώρα.
Πάμε…
Πάμε σπίτια μας να κοιμηθούμε
και τα ξαναλέμε το πρωί.
Θα αλλάξεις για τη δεξίωση με τα μέλη του διεθνούς Τύπου.
Το αεροπλάνο για Μόσχα φεύγει αύριο, μετά θα πας στο Ροστόφ για τον γάμο.
Τα αποκόμματα του Τύπου είναι εκεί.
- Σύντροφε Καλίνσκι… - Μην αργήσεις.
Πρέπει να κάνεις καλή εντύπωση.
- Τι κάνεις; - Τίποτα.
Απλώς θαύμαζα αυτό το άρωμα.
Μην το αγγίζεις.
Γιατί; Δώρα είναι. Τι άλλο να τα κάνουμε;
Θα το μυρίσουν πάνω σου.
Θα νομίζουν ότι σε σαγήνευσαν
οι πολυτέλειες του Παρισιού.
Ναι, με σαγήνευσαν οι πολυτέλειες του Παρισιού.
Μπορεί να μας ακούν.
Βάζω άρωμα!
Κανείς δεν νοιάζεται.
Ας περάσουμε καλά απόψε.
Συνταγματάρχη Ρασκόβα.
Βλέπεις, Βάλιους;
Και ανησυχούσες.
Έλεγα να πάμε μαζί στη δεξίωση.
Πρέπει να τελειώσω αυτό. Πηγαίνετε εσείς.
- Θα κατέβω με την Αναστάζια. - Όχι, θα περιμένω.
Δεν πειράζει, πήγαινε.
Καλά.
Αλλά μην αργήσεις.
Έχουμε συσκευή στον ανελκυστήρα;
Όχι, συνταγματάρχη.
- Με αποφεύγεις; - Είμαι με τον άντρα μου.
Μυρίζεις όμορφα.
Σταμάτα.
Ας το σκάσουμε απόψε.
- Βρήκα ένα κλαμπ που παίζει μουσική… - Δεν πάω πουθενά μαζί σου, Σάσα.
Το κάνεις για την Αναστάζια; Δεν είχα επιλογή.
Το ξέρω.
Τότε γιατί θυμώνεις;
Εσύ είσαι η παντρεμένη.
Ναι, έχεις δίκιο.
Ίσως αυτό χρειαζόμασταν κι οι δύο.
Δεν το εννοείς.
Πώς τα πάει η συντρόφισσα Μπελικόβα στην περιοδεία;
Πολύ καλά.
Δεν δείχνει καμία από τις προβληματικές συμπεριφορές που είχε στη Σελήνη.
Πάρε το παλτό σου.
- Πού πάμε; - Είπες ότι μιλάς γερμανικά.
Ήρθε η ώρα να αξιοποιήσεις τις γνώσεις σου.
Γερμανία;
Ο αγγελιοφόρος δεν ομολογεί ποιος του έδωσε τα σχέδια της βάσης.
Κι εγώ βαρέθηκα την ανικανότητα της Στάζι.
Και η συντρόφισσα Μπελικόβα;
Ο Γκαλίτσιν θα αναλάβει τα καθήκοντά σου όσο θα λείπεις.
Κουνήσου, θα χάσουμε τ' αεροπλάνο.
Αγαπητοί φίλοι…
αγαπητοί φίλοι…
Κυρίες και κύριοι,
παρακαλώ ευχαριστήστε μαζί μου
την Αναστάζια Μπελικόβα
που βρίσκεται μαζί μας για να γιορτάσουμε το απίστευτο επίτευγμά της.
Δημοσιογράφοι από όλο τον κόσμο είναι εδώ μαζί με τον λαό της Γαλλίας
για να τιμήσουμε
την πρώτη γυναίκα που περπάτησε στη Σελήνη.
Εντελώς τσίρκο.
Αναρωτιέμαι τι θα έκανε η Γιάνα.
Θα κατακτούσε τη Γαλλία σε μία μέρα.
Γεια σου, αγάπη μου.
Πώς πάει ο αρραβώνας; Ερωτευτήκατε;
Καθόλου.
Το να είμαι κοντά της είναι μαρτύριο.
Σαν τον γάμο.
Αναστάζια!
Συγγνώμη. Πρέπει να φύγω.
Με συγχωρείτε.
- Αρχισχεδιαστή. - Καλησπέρα, σύντροφε Νίκουλοφ.
Συγγνώμη, αρχηγέ.
Μπορώ να περάσω;
Παρακαλώ.
Χίλια συγγνώμη. Περιμένεις κάποιον;
Όχι.
Ξέρω ότι ο Φιόντοροφ είναι…
Είναι…
Απαγορευμένος.
Πώς μπορώ να βοηθήσω;
Στη διάρκεια του Λούνα 16,
πώς ήξερες ότι η κεραία ήταν σε απόσταση που μπορούσε να τη φτάσει η Αναστάζια;
Είχα απομνημονεύσει τα σχέδια.
Όμως μετακινήσαμε τη θέση της κεραίας στην τελική συναρμολόγηση.
Ναι.
Διάβασα και τις τεχνικές αναφορές από το Μπαϊκονούρ.
Μιλάμε για χιλιάδες σελίδες τεκμηρίωσης.
Έχω πολύ χρόνο στη διάθεσή μου.
Ναι.
Όμορφη βραδιά απόψε, Σεργκέι.
Πάμε μια βόλτα;
Ενίοτε εύχομαι να μην είχα ανέβει εκεί πάνω.
Τι εννοείς;
Στην επιφάνεια…
δεν υπάρχει ήχος.
Μόνο σιωπή.
Σαν να μπορούσα επιτέλους να αναπνεύσω.
Ο παππούς μου έλεγε
"Όταν ο Θεός θέλει να σε καταραστεί, σε κάνει ευτυχισμένο".
Θες να φύγουμε από δω;
Τη ζάλισε η σαμπάνια.
Θα τη συνοδεύσω στο δωμάτιό της.
Πού πάμε;
Από δω!
Πες του να φύγει.
Ευχαριστώ. Μπορείτε να φύγετε.
Θέλω να μεταφράζεις ακριβώς ό,τι του λέω και ακριβώς ό,τι απαντά.
Καμία αμφισημία. Κατανοητό;
Ναι.
Ρώτα αν πολέμησε στον Μεγάλο Πατριωτικό Πόλεμο.
Πολέμησες στον Μεγάλο Πατριωτικό Πόλεμο;
Ήμουν στο μέτωπο στο Κουρσκ.
Ήταν στο μέτωπο στο Κουρσκ.
Πες του ότι ίσως έχουμε ξανασυναντηθεί.
Λέει ότι ίσως έχετε ξανασυναντηθεί.
Ας ελπίσουμε να τα πας καλύτερα τώρα.
Αρχηγέ.
Έλα.
Τι είναι εδώ;
Φαντάσματα…
παλαιών αποστολών.
Βοσχόντ.
Βοστόκ.
Σογιούζ.
Μπορούμε να τα αναστήσουμε.
Όπως είπε ο Φιόντοροφ.
Αθανασία, Σεργκέι.
Νίκη έναντι του τελικού εχθρού.
Ο Μπρέζνιεφ κι η επιτροπή νοιάζονται μόνο να φυτέψουν σημαίες στη Σελήνη,
να τσακώνονται για δυο χούφτες χώμα.
Αν πραγματικά
θέλουμε να επεκτείνουμε την κατανόηση του σύμπαντος,
του απείρου, της αθανασίας…
δεν πρέπει να σταματήσουμε.
- Η Αφροδίτη. - Ναι.
Αλλά ο Μπρέζνιεφ;
Θα έρθει ώρα που θα πειστεί να δει πέρα από τη μύτη του.
Ως τότε, πρέπει να προχωρήσουμε μυστικά.
Μόνο λίγοι εκλεκτοί θα ξέρουν τι κάνουμε εδώ.
Και πώς θα…
Μια τέτοια προσπάθεια απαιτεί τεράστιους πόρους.
Θα μου δώσουν ό,τι θέλω αν πιστέψουν ότι είναι για τη σεληνιακή βάση.
Σίγουρα υπάρχουν πιο έμπειροι μηχανικοί που θα προτιμούσες να επιλέξεις.
- Δεν είμαι προφανής επιλογή. - Μην υποτιμάς τον εαυτό σου. Έχεις πάθος.
Και ευελιξία πνεύματος.
Αλλά πριν συμφωνήσεις,
πρέπει να καταλάβεις ότι θα παρακούς ρητές εντολές της Κεντρικής Επιτροπής
και θα χρησιμοποιείς κρατικούς πόρους χωρίς έγκριση.
Οι συνέπειες ίσως είναι…
πολύ σοβαρές αν αποκαλυφθεί.
Πότε ξεκινάμε;
Τώρα.
Μάλλον αυτό είναι.
Τι σου έλεγα;
ΜΠΟ ΡΕΒ
Έλα.
- Σάσα! - Δεν σ' ακούω.
Δεν σ' ακούω, συγγνώμη.
Στάζια.
Πάρε.
- Σάσα, νομίζω ότι είναι κακή ιδέα. - Ένα ποτό.
Αν θες να φύγεις, θα σε πάω για να σε βάλει ο Αρκάντι για ύπνο.
Βάλια, είδες το άρωμά μου;
Βάλια;
- Βάλια; - Σκεφτόμουν…
Τη Γιάνα θα έπρεπε να τιμούν απόψε. Το άξιζε. Ήταν ξεχωριστή.
Και το ξέραμε από την αρχή της εκπαίδευσης.
Είναι σαν…
Άκου. Είσαι καλός άνθρωπος.
Γι' αυτό σε ερωτεύτηκα.
Δεν μπορούσες να κάνεις τίποτα.
Κάντε πίσω. Κάντε λίγο χώρο.
Αναστάζια, αφιερωμένο.
Προσπαθώ ώρα να βρω ευκαιρία να σου μιλήσω.
Κανονικά δεν θα σε πλησίαζα δημόσια έτσι,
αλλά είναι δύσκολο να σε πλησιάσω χωρίς να με δουν.
Αν δεν είσαι καλά στην πατρίδα…
μπορούμε να σε βγάλουμε.
Τι εννοείς;
Οι Αμερικανοί έχουν μια θέση για σένα.
Όχι.
Δεν θα προδώσω ποτέ τη χώρα μου.
Αν αλλάξεις γνώμη.
- Είσαι καλά; - Ναι. Απλώς κουράστηκα ξαφνικά.
Είναι ώρα να φύγουμε.
Ναι.
Πώς λέγεται το άτομο που σου έδωσε τα έγγραφα
για να τα πας στους Αμερικανούς;
Πόσες φορές πρέπει να το πω;
Παραδέχομαι
ότι πήρα τα έγγραφα από τυφλή παράδοση στο πάρκο Φρίντριχσαϊν.
Όταν έφτασα στο Δυτικό Βερολίνο,
πέταξα τον φάκελο σε έναν κάδο στην οδό Μπόρνχολμερ.
Λέει ακριβώς τα ίδια κάθε φορά.
Καμία απόκλιση.
Καφέ;
Όχι; Κρίμα.
Πολύ όμορφη πόλη το Βερολίνο.
Θυμάμαι όταν πρωτοήρθα,
οδηγούσα ένα Τ-34 στη Φρίντριχστρασε.
Θυμάμαι όταν πρωτοήρθα.
Στην αρχή αργά, με τόσα πτώματα ναζί σκόρπια παντού.
Οδηγούσα ένα Τ-34 στη Φρίντριχστρασε.
- Στην αρχή αργά… - Ναι;
με τόσα πτώματα ναζί σκόρπια παντού.
Θα λείψω δέκα λεπτά.
Αν μέχρι τότε δεν πει ένα όνομα, θα του ρίξω μια σφαίρα στο κεφάλι.
Πώς λέγεται το άτομο που σου έδωσε τα έγγραφα;
Δεν ξέρω τίποτα.
Κατάλαβα κάτι για σένα απόψε.
Χορεύεις απαίσια.
Γύρισαν. Να τους συλλάβουμε τώρα;
Όχι.
Θα μιλήσω στη συντρόφισσα Ντουκορνό.
Λοιπόν;
Την πλησίασα. Δεν χρειάζεται να ανησυχείτε για την Μπελικόβα.
- Είναι πιστή. - Καλώς.
Άκουσέ με.
Πρέπει να μου πεις ό,τι ξέρεις πριν επιστρέψει.
- Έχω δει τι είναι ικανή να κάνει. - Δεν μπορώ να σου πω αυτό που δεν ξέρω.
Πρέπει να μου πεις πριν επιστρέψει ποιος σου έδωσε τα σχέδια.
Είναι για το καλό σου.
Είσαι καλός άνθρωπος.
Καλύτερη από τα γουρούνια της Στάζι.
- Βοήθησέ με. - Τι νομίζεις ότι προσπαθώ να κάνω;
- Πες μου το όνομα και θα το κάνω! - Δεν το ξέρω.
Πες μου το όνομα.
Δεν το ξέρω.
Όχι.
Πες μου το όνομα!
Μένει στη Ράικεστρασε!
Δεν ξέρω τίποτα άλλο! Εγώ περνούσα μόνο πράγματα από τα σύνορα.
Του είπα ότι δεν μπορώ να περάσω τίποτα μέσα στο Σταρ Σίτι.
Τι εννοείς να περάσεις τίποτα μέσα στο Σταρ Σίτι;
Μέσα στο Σταρ Σίτι;
Αυτό είπες.
Όχι! Δεν το είπα.
Τι ήθελαν να περάσεις μέσα στο Σταρ Σίτι;
Σου λέω, δεν έγινε ποτέ!
Δεν έγινε ποτέ!
Μπράβο, συντρόφισσα.
Δεν μου είπαν ποτέ τι ήθελαν να περάσουν λαθραία. Ορκίζομαι.
Σας παρακαλώ, η γυναίκα μου…
Δεν ήξερε τίποτα απ' όλα αυτά.
Μην ανησυχείς.
Η γυναίκα σου δεν θα σε ξαναδεί
για πάρα πολύ καιρό.
Άλλη μία.
Πολύ ωραία.
Οι όρκοι σου.
Μου αρέσει πολύ αυτό που έγραψαν.
"Αγάπη, κατανόηση και σεβασμός".
Γεια σου, μπαμπά.
Νάστια.
Μας έλειψες στην παρέλαση στην Κόκκινη Πλατεία.
Να στέκεσαι ίσια όταν μιλάς.
Από δω ο Αλεξάντρ Ντμιτριέβιτς Πολίβανοφ.
Σύντροφε Μπέλικοφ, χαίρομαι πολύ.
Και σε παρακαλώ, να με λες Σάσα.
Ώστε παντρεύεσαι τη Νάστια μου.
Ναι.
Πάμε προς την αίθουσα.
Έλα, σύντροφε Πολίβανοφ. Ώρα να λάβετε θέσεις.
Δεν είμαστε υποχρεωμένοι.
Τι εννοείς;
Να παντρευτούμε.
- Ναι, αλλά αν δεν το κάνουμε… - Τότε δεν θα γίνει.
Σάσα, έλα.
Ο αετός μου νοικοκυρεύεται.
Αρχηγέ.
Γεια.
- Είσαι καλά; - Ναι, απλώς…
Αγχωμένος.
- Κι εκείνος ήταν τη μέρα του γάμου μας. - Θέλω να σας προσφέρω την ντάτσα μου
στη λίμνη για τον μήνα του μέλιτος.
- Ευχαριστώ, αρχηγέ. - Αλλά θα πρέπει να είναι σύντομος.
Θα χρειαστεί να επιστρέψεις στο Σταρ Σίτι για την εκπαίδευσή σου.
Βλάντιμιρ, πώς είσαι;
- Τι κάνεις; - Πώς είναι η σύζυγος;
Συγκεντρωθήκαμε εδώ για να καταχωρηθεί επίσημα ο γάμος
ανάμεσα στην Αναστάζια Βλαντιμιρόβνα Μπελικόβα
- και τον Αλεξάντρ… - Πότε θα ξαναπετάξει εκείνη;
Δεν θα ξαναπετάξει.
Είναι…
πολύτιμη για το κράτος.
Σύντροφε Πολίβανοφ, θα πεις τους όρκους σου;
Δεν έχω το κουράγιο να της το πω.
Εγώ, ο Αλεξάντρ Ντμιτριέβιτς Πολίβανοφ…
ενώπιον της οικογένειάς μου,
των φίλων μου και του σοβιετικού κράτους,
παίρνω εσένα, Αναστάζια Βλαντιμιρόβνα Μπελικόβα
ως νόμιμη σύζυγό μου
σε αυτήν τη ισότιμη ένωση που βασίζεται στην αγάπη…
την κατανόηση και τον σεβασμό.
Συντρόφισσα Μπελικόβα, θα πεις τους όρκους σου;
Εγώ, η Αναστάζια Βλαντιμιρόβνα Μπελικόβα,
ενώπιον της οικογένειάς μου,
των φίλων μου και του σοβιετικού κράτους, παίρνω εσένα,
Αλεξάντρ Ντμιτριέβιτς Πολίβανοφ
ως νόμιμο σύζυγό μου
σε αυτήν τη ισότιμη ένωση που βασίζεται στην αγάπη, τον σεβασμό και την κατανόηση.
Είμαστε υπό απειλή.
Η κατάσταση ασφαλείας ανέβηκε στο επίπεδο ένα.
Θέλω να ξέρω τι κάνει κάθε άτομο πριν το κάνει.
Θέλω να ξέρω τι λέει κάθε άτομο πριν το πει.
Θέλω να ξέρω τι σκέφτεται κάθε άτομο πριν το σκεφτεί.
Το Σταρ Σίτι είναι στη γραμμή του μετώπου.
Λοιπόν.
Ας ξεκινήσουμε.
Υποτιτλισμός: Κώστας Φαρμάκης